|  |  |  |  |
| --- | --- | --- | --- |
| Hajdúszoboszló Város Önkormányzatának Jegyzője 4200 Hajdúszoboszló, Hősök tere l.  www.hajduszoboszlo.eu | | | **22.**  …………………………  sorszám |
| Ügyiratszám: HSZ/32860/2023  A 2023. november hó 23-i  képviselő-testületi ülés  jegyzőkönyvének melléklete | Ügyintéző: | aláíró | |
| Törvényességi ellenőrzést végezte (jegyző/aljegyző kézjegye): |  | |
| Megtárgyalja (bizottságok megnevezése): | - | |
| Döntés jellege: | egyszerű többség | |

**E L Ő T E R J E S Z T É S**

**a Helyi Választási Bizottság tagjainak megválasztására**

**Tisztelt Képviselő-testület!**

Magyarország Alaptörvényének 35. cikke, valamint Záró és vegyes rendelkezéseinek 27. pontja a következő rendelkezéseket tartalmazza:

*„35. cikk*

*„(1) A helyi önkormányzati képviselőket és polgármestereket a választópolgárok általános és egyenlő választójog alapján, közvetlen és titkos szavazással, a választók akaratának szabad kifejezését biztosító választáson, sarkalatos törvényben meghatározott módon választják.*

*(2) A helyi önkormányzati képviselők és polgármesterek általános választását a helyi önkormányzati képviselők és polgármesterek* ***előző általános választását követő ötödik év április, május, június vagy július hónapjában, az európai parlamenti képviselők választásával egyidejűleg*** *kell megtartani.*

*(3) A képviselő-testület megbízatása a helyi önkormányzati képviselők és polgármesterek általános választásának napjáig tart. Jelöltek hiányában elmaradt választás esetén a képviselő-testület megbízatása meghosszabbodik az időközi választás napjáig. A polgármester megbízatása az új polgármester megválasztásáig tart.”*

*„Záró és vegyes rendelkezések*

*27. A Magyarország Alaptörvényének tizenegyedik módosításával megállapított 35. cikk (2) bekezdését a helyi önkormányzati képviselők és polgármesterek 2019. évi általános választását követő helyi önkormányzati képviselők és polgármesterek általános választására is alkalmazni kell azzal, hogy a 35. cikk (3) bekezdésétől eltérően* ***a hivatalban lévő képviselő-testület és polgármester megbízatása 2024. október 1-jéig tart****.”*

Magyarország Alaptörvénye 9. cikk (3) bekezdés e) pontja értelmében a köztársasági elnök tűzi ki a helyi önkormányzati képviselők és polgármesterek általános választását, valamint az európai parlamenti választás időpontját.

Tekintettel arra, hogy az Európai Parlament tagjainak megválasztására Európa-szerte 2024. június 6-9. közötti időpontban kerül sor, valamint arra, hogy Magyarországon a választási eljárásról szóló 2013. évi XXXVI. törvény (a továbbiakban: Ve.) 6. § (2) bekezdése értelmében a szavazást vasárnap kell megtartani, tényként kezelhető, hogy 2024. június 9. napján kerül lebonyolításra a helyi önkormányzati képviselők és polgármesterek általános választása, valamint az európai parlamenti képviselők választása.

A Ve. 23. §-a alapján **a helyi választási bizottság három tagját és legalább két póttagot a** települési önkormányzat **képviselő-testülete** a helyi önkormányzati képviselők és polgármesterek általános választásának évét **megelőző évben, október 1. és november 30. között választja meg;** személyükre a helyi választási iroda vezetője tesz indítványt.

A Helyi Választási Bizottság (HVB) tagjaira tett javaslatom során figyelembe vettem, hogy a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

Az előzetes egyeztetések, valamint az összeférhetetlenségi szabályok és az egyéb, a törvényben meghatározott feltételek alapján – az eddigi választási, népszavazási tapasztalatokat és a bizottságok részbeni megújításának szükségességét is figyelembe véve – a következő indítványt teszem:

A Helyi Választási Bizottság tagjának:

- Dr. Nagy Ádám

- Zabos Péterné

- Fazekas Csaba

A Helyi Választási Bizottság póttagjának:

- Dr. Joóné Molnár Zita

- Berényiné Szilaj Ilona

A szavazás technikai részleteiről, illetve esetleges eredménytelenségéről az alábbiak szerint rendelkezik a Ve.:

*„25. § (1)* *A választási bizottság tagjaira és póttagjaira tett indítványhoz módosító javaslat nem nyújtható be.*

*(2) Az indítvány benyújtását követően, ha a köztársasági elnök vagy a választási iroda vezetője által javasolt személy*

*a) a 17. §-ban vagy a 18. §-ban foglalt feltételeknek nem felel meg,*

*b) elhalálozik vagy*

*c) a megbízatást nem vállalja,*

*a köztársasági elnök, illetve a választási iroda vezetője az indítványt módosíthatja.*

*(3) A választási bizottság tagjainak és póttagjainak megválasztásáról egy szavazással dönt az Országgyűlés, a közgyűlés, illetve a képviselő-testület.*

*(4) A választási bizottság tagjainak és póttagjainak nevét, valamint a választási bizottság elérhetőségeit a helyben szokásos módon nyilvánosságra kell hozni.”*

*„26. § Ha a választási bizottság tagjainak megválasztására határidőben nem kerül sor,*

*a) a szavazatszámláló bizottság tagjait a helyi választási iroda vezetőjének indítványára az országgyűlési egyéni választókerületi választási bizottság,*

*b) a helyi választási bizottság tagjait a helyi választási iroda vezetőjének indítványára a területi választási bizottság,*

*c) az országgyűlési egyéni választókerületi választási bizottság tagjait az országgyűlési egyéni választókerületi választási iroda vezetőjének, a területi választási bizottság tagjait a területi választási iroda vezetőjének indítványára a Nemzeti Választási Bizottság*

*- jegyzőkönyvbe foglalt döntéssel - haladéktalanul megbízza.”*

**Kérem a Tisztelt Képviselő-testületet, hogy válassza meg a Helyi Választási Bizottságba az indítványom szerinti személyeket!**

Hajdúszoboszló, 2023. november 16.

dr. Morvai Gábor

jegyző

Helyi Választási Iroda vezetője

Határozati javaslat:

***„Hajdúszoboszló Város Önkormányzata Képviselő - testületének …/2023. (XI. 23.) határozata***

***Hajdúszoboszló Város Önkormányzata Képviselő-testülete a választási eljárásról szóló 2013. évi XXXVI. törvény 23. §-a alapján megválasztja***

1. ***a Helyi Választási Bizottság tagjának:***

- Dr. Nagy Ádám

- Zabos Péterné

- Fazekas Csaba

***szám alatti lakos választópolgárokat;***

1. ***a Helyi Választási Bizottság póttagjának:***

- Dr. Joóné Molnár Zita

- Berényiné Szilaj Ilona

***szám alatti lakos választópolgárokat.***

***A képviselő-testület felkéri a jegyzőt, hogy a Helyi Választási Bizottság megválasztott tagjaitól az esküt vegye ki.***

***Végrehajtásért felelős: dr. Morvai Gábor jegyző***

***Határidő: 2023. november 30.”***